Vita:Sör

message: Egy táblazat rendezésnek örülnék!
Jelentős copy-paste innen:  SyP 2006. május 28., 19:14 (CEST)
Még egy lengyel sörmárka: Harnas
thread_title:  Megjegyzés 

message: Valahogy nem kerek. Ha sörökről van szó, akkor nem a sörfőzdéket, hanem a termékeik nevét kellene feltüntetni. %-) A magyar söröknél sem az áll, hogy Soproni Sörgyár, Kanizsai Sörgyár.
A szekrényem tetején az alábbi sörök üvegjei álldosnak: Kasteel, Chimay, Grinbergen, Judas, La Trappe, Bush (Scaldis), Delirium Tremens, La Guillotine, Leffe Radieuse és Tripel, St. Idelsbald, Westmalle Trippel és Dubbel, Duvel... EZEK sörfajták :)
thread_title:  A belga sörök listája 

message: Elég jelentős mennyiségű, (jórészt) humoros dal is (pölö) íródott már a sörhöz. Sőt, egy komplett [kultúra épült rá az idők folyamán, saját hiedelmekkel, babonákkal, politkiai pártokkal, és még kitjudjamivel :). Szvsz ezeket is meg lehetne említeni, ha csak futólag is. --Vince blabla :-) 2006. október 14., 22:38 (CEST)
thread_title: Óda a sörhöz (vagyis a kocsmába)

message: Egy bekezdést megérnének az alkoholmentes sörök is, ha valaki ért hozzá. Mami 2007. július 26., 17:37 (CEST)
Innen lehet dolgozni például: :en:Low alcohol beer. SyP 2007. július 27., 21:29 (CEST)
thread_title: NA

message: * Jó lenne ha valaki, aki ért hozzá, átnézné a technológiai leírást, nekem kicsit régiesnek tűnik (talán valami régi egyiptomi vagy babiloni szövegből lett másolva... :-), 
* a szóhasználat helyenként arra utal, hogy nem mai dologról szól pl. szurokkal kezelt hordó... 
* A cikket formázni kellene, 
* meg kell adni a forrásokat, amik alapján készült
* A technológiához nem ártana ábrákat mellékelni, mert így nehéz követni 
* adatok: pl. évente gyártott mennyiség 
misibacsi 2007. szeptember 5., 11:03 (CEST)
Mit kellene formázni? Tagolva van, linkelve van. Mit kellene még?  Szajci reci 2007. szeptember 5., 12:01 (CEST)
replies: text: A "Története" és a "Készítése" rész is eléggé link nélküli (pl. az ilyenekre, mint Babilon, katolikus egyház, árpa, maláta, szénhidrát, csersav, fehérje, gyanta, élesztő, szén-dioxid...). Gondolom, ilyen szócikkek már vannak, de ha nem lennének, akkor is kellene rájuk linkelni. Általában azokra a szavakra kell link, amik a szócikk témájához kapcsolódnak, és ezek olyanok. misibacsi 2007. szeptember 5., 19:09 (CEST)
* Ez mind jó, mindennel 1-et értek de jó volna ha valaki ezeket a dolgokat meg is csinálná!Zoltánposta 2007. szeptember 8., 12:18 (CEST)
thread_title:  lektor, forma, nincs forrás 

message: Magyar ember sörrel nem koccint, így tiltakozván az 1848-1849-es forradalom és szabadságharc utáni aradi kivégzések ellen. Állítólag az osztrákok sörrel koccintva ünnepelték a megtorlást. Egyes értelmezések szerint a tilalom 150 év után érvényét vesztette, bár aligha valószínű, hogy akik valaha a hagyományt elterjesztették, úgy képzelték volna, hogy 150 év után már elévülhet.
A szócikkből áttettem ide, mert ez így teljesen meseszerű; legendákat én is hallottam a 150 éves lejáratról, de arról is, hogy már az eredeti tilalom is a borkereskedők utólagos machinációja volt, aminek eredetileg nincs köze az aradi vértanúkhoz.  Az "állítólag" meg az "aligha valószínű" kevéssé enciklopédikus. Bináris ide 2009. február 15., 16:21 (CET)
Bár a szokás eredete valóban nem dokumentált, az mégiscsak tény, köztudott, hogy sokáig illetlenségnek számított sörrel koccintani, bizonyos körökben és korosztályoknál ma is az. Azzal egyetértek, hogy a százötven éves határidő csak kitaláció. Egyébként a borkereskedők szerepe is az, hiszen semmi összefüggés nincs koccintás hiánya és a sörfogyasztás csökkenése között, ha mégis van, akkor inkább fordított előjellel: azért is iszom a sört, hogy demonstrálhassak az elmaradó koccintással.– Pázsit Ulla 2009. február 15., 21:04 (CET)
Nem tudjuk pontosan, mi belőle a kitaláció, ezért ebben a formában, ilyen fogalmazással semmiképpen nem való a szócikkbe. Esetleg jól átfogalmazva, amiből kiderül, hogy mi a legenda és mi a valóság, és nem véleményeket fogalmaz meg tényként. De persze a legjobb lenne megbízható forrásokat találni hozzá. Bináris ide 2009. február 15., 21:11 (CET)
Városi legendaként mindenképpen létezett, én is hallottam már a nyolcvanas években a 150 évvel együtt – ami a török hódoltság hosszára utal – és abban az időben nemigen volt a marketingnek semmilyen szerepe. Elképzelhetőnek tartom a Kiegyezés utáni keletkezését, tipikus magyaros kuruc-labanc hozzáállásra utal, isszuk a német italt, de nem koccintunk vele. Ahogy Virág elvtárs mondhatta volna A tanúban, most nem lennék a nyamvas németje helyében. Jól megkapták. 1999-ben is több körből hallottam a határidő lejártát is, tehát valószínűleg nagyon széles körben elterjedt legenda. De még azon se csodálkoznék, ha mondjuk Tisza Kálmán találta volna ki, amikör „szögre akasztotta a bihari pontokat”, mert nagyon politikus hozzáállást takar. Így is fogalmazhatjuk a kuruc-labanc hozzáállást, én pedig soha nem vagyok a pragmatizmus ellensége, sőt, kezeljük hát humorosan. :-) Paulus Pontius Crassus vita 2009. február 15., 21:53 (CET)
thread_title: Koccintás sörrel (szócikkből áthozott tartalom)

message: A szövegben szerepel: "Ekkor a sörlé extraktjának 50-60%-a elerjedt és az új sör lefejthető az élesztő-üledékről (seprőről)."
Nos, én úgy tudom, a seprő (mondják seprűnek is) nem az erjesztés végén összegyűlt élesztőüldék, hanem a sörfőzés közben keletkezett komlómaradványok és fehérjecsomók összessége. Megkülönböztetünk hideg seprűt és forró seprűt. Utóbbiak kiszűrés a nehezebb eljárás, házi (itt: konyhai, tehát mégcsak nem is kisüzemi) sörfőzés esetén nem igen lehetséges. – Lobotatanka vita 2010. május 2., 20:29 (CEST)
thread_title:  Technológia 

message: "A sör a legegészségesebb alkoholos italok egyike, egyes nők is előszeretettel fogyasztják."
A mondat első fele némi igazolást kíván (bár a későbbiekben ír majd erről, de akkor oda kéne ezt írni). Amondat másik
fele nehezen értelmezhető és igazolatlan; engem kissé a huszadik század elejére emlékeztet stílusban/tartalomban. Hoe Maco 2011. május 7., 19:16 (CEST)
thread_title: Egyes nők...